**NÁVOD NA LEPENIE FASÁDNYCH A INTERIÉROVÝCH OBKLADOV IMITUJÚCICH KAMEŇ ALEBO TEHLU**

1. Pred použitím si pozorne preštudujte návod, aby ste sa vyhli chybám a zbytočným opravám.
2. Lepenie obkladov v exteriéri je možné v suchom počasí pri teplote od 5 do 25°C
3. Povrch, na ktorý budete lepiť obklad, musí byť suchý, čistý s nosnosťou zodpovedajúcou zvolenému obkladu. Ak budete lepiť obklady na zatepľovací systém, podklad vyžaduje špeciálne kotvenie.
4. Pokiaľ zistíte, že lepená strana obkladu má hladký sklovitý povrch, je nutné ho zdrsniť pomocou dráteného kartáča alebo iným podobným náradím.
5. Keďže ide o imitáciu kameňa alebo starej tehly, nedá sa garantovať strojárenská presnosť rozmerov obkladu. Preto doporučujeme citlivo a rovnomerne kombinovať veľkosti i sfarbenia jednotlivých obkladov. Vyberajte obklad z viacerých otvorených balení súčasne, čím zabezpečíte najlepší výsledný efekt.
6. Podkladovú plochu doporučujeme natrieť penetračným náterom, aby nasiakavosť náteru bola rovnomerná. Zároveň zabezpečí väčšiu priľnavosť lepidla.
7. Na podkladovú plochu nanášajte stavebné lepidlo vo vrstve 4 - 6mm.
8. Na zadnú stranu obkladu naneste jemný film lepidla tak, aby sa v okamihu pritlačenia obkladu k lepenému povrchu prebytok lepidla vytlačil za pôdorys obkladu. Nadbytok lepidla odstráňte vhodnou špachtľou.
9. Použite flexibilné lepidlo, ktoré musí byť mrazuvzdorné, elastické a určené na lepenie fasádnych obkladov z betónu. Dbajte na to, aby ste lepidlom neznečistili povrch obkladu. Ak k tomu dôjde, očistite zaschnuté lepidlo opatrne kartáčom tak aby nedošlo k poškodeniu povrchu obkladu. Prípadne môžete opatrne použiť prípravok na odstránenie betónu.
10. Obklad režte uhlovou brúskou s kotúčom na rezanie kameňa alebo betónu. Aby rezaný obklad nepôsobil rušivo, na rezanie vyberte tenší kus, aby ste reznú plochu prekryli kontaktom s hrubším dielcom.
11. Plochy na ktoré boli obklady lepené zabezpečte proti dažďu až do doby úplného zaschnutia lepidla.
12. V prípade nekontaktných obkladov ukladaných s medzerami sa špárovacia hmota nanáša opatrne do medzier pomocou vhodnej špachtle alebo dávkovacej pištole.
13. V prípade nekontaktných obkladov množstvo obkladu v balení zodpovedá kompletnej ploche s použitím medzier v šírke 1cm.
14. Po úplnom zaschnutí lepidla a špárovacej hmoty ak bola použitá je nutné impregnovať povrch obkladu hydrofobizačným prostriedkom podľa doporučenia výrobcu. Hydrofobizačný prostriedok zabezpečí nenasiakavosť, fixuje farby a znižuje pravdepodobnosť vápenných povlakov a výkvetov.
15. Výrobca si vyhradzuje právo na prípadné odchýlky vo farebnosti a rozmeroch. Obklady z umelého kameňa sú účelne tvarované ako imitácia prírodného kameňa alebo starej tehly.